Diari Oficial de la Generalitat Valenciana


Sumari del DOGV 3202, del 12-03-1998 (1998/1694)

ORDRE de 20 de febrer de 1998, de la Conselleria de Cultura, Educació i Ciència, per la qual es convoquen ajudes econòmiques per a les escoles de música dependents de corporacions locals o d'altres entitats sense intenció de guany, per a l'exercici 1998.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3202

Data del DOGV
:   12-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/1694


Data del document
:   20-02-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 20 de febrer de 1998, de la Conselleria de Cultura, Educació i Ciència, per la qual es convoquen ajudes econòmiques per a les escoles de música dependents de corporacions locals o d'altres entitats sense intenció de guany, per a l'exercici 1998. [1998/Q1694]
  
La nova ordenació dels ensenyaments musicals que conté la Llei 1/1990, de 3 d'octubre, d'Ordenació General del Sistema Educatiu, ha transformat la concepció dels ensenyaments musicals i, consegüentment, la xarxa de centres dedicats a l'ensenyament de música. Així, tradicionalment, aquests ensenyaments han estat impartits mitjançant els conservatoris de música i els centres no oficials reconeguts d'ensenyaments musicals, els quals s'han anat implantant gradualment per iniciativa, sobretot, de corporacions locals i d'altres entitats sense intenció de guany. Aquesta xarxa educativa, encara que amb caràcter transitori, ha de conviure amb els dos tipus d'oferta formativa configurats per la Llei d'Ordenació General del Sistema Educatiu. Dos models distints, però que estan íntimament relacionats: d'una banda, els estudis reglats en conservatoris i centres autoritzats, adreçats a la qualificació de professionals; i, de l'altra, els estudis no reglats en escoles de música, la missió de les quals és oferir una educació musical primerenca i una formació per a aficionats.
  
Tant les previsions d'aquesta llei com el contingut de la normativa que l'ha desplegada, han configurat les bases a partir de les quals la Generalitat Valenciana va reconduir i planificar les seues actuacions en el camp de la formació musical. En aquest sentit, el Decret 247/1993, de 21 de desembre, del Govern Valencià, va establir a la Comunitat Valenciana el marc legislatiu específic que permetera definir adequadament les distintes modalitats de centres docents i d'ensenyaments de la música, un marc on té especial importància l'ensenyament per a la formació musical que poden impartir les escoles de música, la regulació de les quals va ser realitzada per l'Ordre de 4 gener de 1994, de la Conselleria d'Educació i Ciència.
  
A fi de donar suport a la creació i funcionament d'escoles de música o a la reconversió de centres no oficials reconeguts, i fins i tot de conservatoris elementals, en la nova figura de les escoles de música, la Conselleria d'Educació i Ciència va elaborar en 1994 una convocatòria de subvencions en què convivien totes les modalitats de centres d'ensenyaments musicals existents. La importància creixent i el nombre d'escoles de música inscrites en la secció d'escoles de música del Registre de Centres Docents de la Conselleria de Cultura, Educació i Ciència, va aconsellar crear en els subsegüents anys una convocatòria de subvencions específica per a les escoles de música de la Comunitat Valenciana, ja que, pel seu caràcter incipient, aquesta oferta formativa musical era la que plantejava més mancances i necessitats en aquells moments.
  
La Conselleria de Cultura, Educació i Ciència vol continuar responent a la nova realitat dels estudis musicals arbitrant un sistema d'ajudes econòmiques que contribuïsquen al finançament parcial de les escoles de música dependents de corporacions locals o d'entitats sense intenció de guany.
  
Per tot això, en virtut de les atribucions que em confereix l'article 35 de la Llei de Govern Valencià,
  
ORDENE
  
Primer
  
La Conselleria de Cultura, Educació i Ciència concedirà, dins dels límits pressupostaris aprovats amb aquesta finalitat, ajudes dirigides a les escoles de música inscrites en el Registre de Centres Docents de la Comunitat Valenciana, de titularitat de corporacions locals o d'entitats sense intenció de guany.
  
Segon
  
1. Les ajudes a què fa referència l'article anterior contribuiran al finançament parcial de les despeses derivades de la contractació i de l'alta en la Seguretat Social de personal docent de les escoles de música i també de despeses de personal no docent o d'altres despeses corrents d'aquestes durant l'exercici 1998.
  
2. L'import global màxim que podrà assignar en concepte d'aquestes ajudes serà de 746.511.509 pessetes i el pagament es realitzarà a càrrec de la línia de subvenció 4,05 de la secció, servei i programa 22.35.064.46 d'Ensenyament Secundari i de Règim Especial d'aquest exercici econòmic.
  
3. La quantitat que s'adjudique a cada escola de música, sumada a tots els altres ingressos que aquesta reba per al mateix exercici econòmic assenyalat, no podrà ser superior a les despeses que efectue l'entitat beneficiària per a l'esmentat servei durant 1998.
  
Tercer
  
S'aproven les bases per les quals es regeix aquesta convocatòria, incloses com a annex I d'aquesta ordre, el model d'instància, inclòs com a annex II, i la resta d'annexos.
  
DISPOSICIONS FINALS
  
Primera
  
Es delega en la Direcció General de Centres Docents la facultat de concedir o denegar aquestes ajudes, i se l'autoritza perquè dicte les resolucions i instruccions necessàries per al desplegament i execució d'aquesta ordre.
  
Segona
  
Contra aquesta ordre, que posa fi a la via administrativa, la persona interessada podrà interposar-hi, després de la comunicació al conseller de Cultura, Educació i Ciència, un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació, d'acord amb allò establit en l'article 58 de la Llei de la Jurisdicció Contenciosa Administrativa, sense perjudici que puga interposar-ne qualsevol altre que estime procedent.
  
Tercera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 20 de febrer de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases de la convocatòria
  
Primera. Concepte de la subvenció
  
Les ajudes s'atorgaran, en concepte de subvenció, per tal de contribuir parcialment a les despeses derivades de la contractació i l'alta en la Seguretat Social de personal docent de les escoles de música i també a despeses de personal no docent o altres despeses corrents d'aquestes durant l'exercici 1998.
  
Segona. Sol·licitants
  
1. Podran sol·licitar aquestes ajudes les corporacions locals i les entitats sense intenció de guany de la Comunitat Valenciana que siguen titulars d'escoles de música.
  
2. Podran resultar admeses en aquesta convocatòria d'ajudes econòmiques les escoles de música que complisquen la totalitat dels requisits següents:
  
a) Els centres de música que hagen sol·licitat la inscripció en la secció d'escoles de música del Registre de Centres Docents de la Comunitat Valenciana abans de l'1 de gener de 1998.
  
b) Els centres de música que, tot i haver sol·licitat la inscripció a què fa referència l'anterior paràgraf en el termini que s'hi estableix, compten, amb anterioritat a la finalització del termini de presentació d'instàncies d'aquesta convocatòria, amb la resolució de la Direcció General de Centres Docents establida en l'Ordre de 4 de gener de 1994, de la Conselleria d'Educació i Ciència (DOGV núm. 2.196, de 31 de gener), sobre la inscripció en aquest registre.
  
c) Les escoles de música privades els titulars de les quals acrediten fefaentment la seua condició d'entitats sense intenció de guany.
  
d) Les escoles de música que, havent estat beneficiàries d'aquest mateix tipus d'ajudes en l'exercici anterior, n'hagen presentat la corresponent justificació.
  
e) Les escoles de música que hagen iniciat l'activitat abans de l'1 de gener de 1998.
  
f) Les escoles de música que hagen formalitzat contractacions i altes en la Seguretat Social de personal docent abans de l'1 de desembre de 1997.
  
g) Les escoles de música que es troben, en el moment de la finalització del termini de presentació de sol·licituds d'aquesta convocatòria, al corrent de les seues obligacions tributàries i de Seguretat Social d'acord amb allò establit per l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny), en compliment de l'article 47.7 del Decret Legislatiu de 26 de juny de 1991 (DOGV núm. 1.588, de 17 de juliol) i de la resta de la normativa concordant.
  
Tercera. Formalització
  
1. Les sol·licituds es formalitzaran pel titular del centre atenent el model que acompanya, com a annex II, a aquesta convocatòria, i aniran adreçades a la direcció territorial de Cultura i Educació corresponent.
  
2. Les instàncies, juntament amb els annexos i la documentació, es podran presentar en les direccions territorials de Cultura i Educació corresponents o a través de qualsevol dels mitjans establits en l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
En el cas d'enviament per correu certificat, la presentació de la documentació a l'oficina de correus corresponent haurà de fer-se en sobre obert, per tal que l'exemplar destinat a la Conselleria de Cultura, Educació i Ciència siga segellat i datat pel funcionari abans de ser certificada.
  
3. El termini per a la presentació de les sol·licituds serà de 30 dies naturals, comptadors des de l'endemà de la publicació d'aquesta convocatòria en el Diari Oficial de la Generalitat Valenciana. L'incompliment d'aquest termini en determinarà automàticament l'exclusió.
  
D'acord amb la Instrucció 6/96 de la Secretaria General de la Conselleria de Cultura, Educació i Ciència, de 10 de setembre de 1996, els terminis que finalitzen en dies que siguen inhàbils i també els dissabtes i els dies 24 i 31 de desembre, o qualsevol altre que reglamentàriament així es declare, s'entendran prorrogats fins el primer dia hàbil següent.
  
Quarta. Documentació
  
La sol·licitud haurà d'anar acompanyada de la documentació següent:
  
A) Documentació que han de presentar tots els sol·licitants:
  
1. Certificació de l'acord del ple de la corporació o de l'acord de la comissió de govern, o certificació del titular de l'entitat corresponent, en la qual s'incloga la sol·licitud d'ajuda que es pretén obtenir, a més del compromís de la corporació local o entitat de:
  
- Sotmetre's a les actuacions de comprovació que puga efectuar la Conselleria de Cultura, Educació i Ciència i a les de control financer que corresponen a la Intervenció General en relació amb l'ajuda concedida.
  
- Actuar en coordinació amb la Conselleria de Cultura, Educació i Ciència pel que fa a la planificació general que aquesta elabore.
  
- Mantenir en funcionament l'escola de música durant tot l'exercici 1998.
  
2. Certificació acreditativa del secretari o secretària de la corporació local o del titular de l'entitat en què consten els conceptes, la periodicitat de la meritació i el corresponent import de les aportacions econòmiques que l'alumnat de l'escola ha de satisfer durant l'exercici 1998 per l'ensenyament (ingrés, matrícula general, matrícula per assignatura, etcètera).
  
3. Pressupost previst d'ingressos i despeses per al funcionament de l'escola de música durant l'any 1998, segons el model inclòs com a annex II.a) d'aquesta ordre.
  
4. Relació nominal del personal docent contractat per l'escola de música per al curs 1997-1998, segons el model inclòs com a annex II.b) d'aquesta ordre.
  
5. Fotocòpies compulsades de la titulació del personal docent contractat de l'escola de música.
  
6. Fotocòpies compulsades dels contractes de personal docent de l'escola de música realitzats i vigents durant el curs 1997-1998, en què es facen constar les hores de contractació setmanal.
  
7. Fotocòpies compulsades dels models d'alta en la Seguretat Social (laborals) i/o sol·licitud d'alta en el Règim Especial de Treballadors Autònoms (autònoms), en què conste el personal docent contractat de l'escola de música.
  
8. Fitxa de manteniment de tercers, segons el model inclòs com a annex III d'aquesta ordre. No en caldrà l'aportació, quan les dades bancàries on es vol rebre la subvenció ja consten en la Conselleria de Cultura, Educació i Ciència per haver rebut subvencions en convocatòries anteriors.
  
B) Documentació addicional que han de presentar només les escoles de música dependents de corporacions locals:
  
9. Certificació de la secretaria de la corporació local on conste l'existència, en els pressupostos de la corporació per a 1998, de quantitats consignades per a l'escola de música, amb indicació de les partides, la denominació d'aquestes i la quantia de què consten, així com el compromís de la corporació local de no disminuir ni anul·lar aquesta consignació.
  
10. En cas que la gestió de l'escola de música es realitze a través d'organismes autònoms, empreses públiques o altres ens de dret públic dependents de l'entitat local, caldrà aportar certificació de la secretaria de la corporació local on s'acredite la titularitat d'aquesta respecte els primers.
  
C) Documentació addicional que han de presentar només les escoles de música dependents d'entitats sense intenció de guany:
  
11. Certificat actualitzat acreditatiu de la inscripció en el Registre d'Associacions o de Fundacions, expedit per l'organisme oficial corresponent.
  
12. Fotocòpia compulsada de la Targeta de Persones Jurídiques i Entitats en general, en què conste el número d'identificació fiscal de l'entitat.
  
13. Certificació actualitzada de l'administració de la Seguretat Social corresponent, acreditativa del fet que l'entitat es troba al corrent de les seues obligacions de Seguretat Social.
  
14. Certificació actualitzada de la delegació corresponent de l'Agència Estatal d'Administració Tributària, acreditativa del fet que l'entitat es troba al corrent de les seues obligacions tributàries.
  
15. Últim rebut de l'impost sobre activitats econòmiques referent a l'activitat d'ensenyament musical o, si no n'hi ha , el document d'alta en l'esmentat impost i activitat. En cas d'haver-ne sigut declarat exempt, caldrà aportar la resolució emesa per l'òrgan corresponent on es reconeix l'esmentada exempció.
  
Tots els documents que s'hi aporten hauran de ser originals o fotocòpies compulsades.
  
Cinquena. Tramitació per part de les direccions territorials de Cultura i Educació
  
1. Si després de la recepció de la instància i els documents n'hi manca qualsevol, la direcció territorial de Cultura i Educació corresponent els reclamarà, per correu certificat i amb justificant de recepció, a la corporació o entitat sol·licitant i li concedirà un termini de 10 dies perquè puga aportar-hi les dades o els documents no inclosos en l'expedient, en compliment de l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En cas que transcórrega el termini indicat i no s'hi presente la documentació exigida, l'expedient serà tramés, fent-hi constar aquesta incidència, a la Direcció General de Centres Docents on s'arxivarà sense més tràmit, de manera que la institució sol·licitant quedarà exclosa d'aquesta convocatòria.
  
2. Una vegada complets els expedients, la Inspecció Educativa emetrà un informe, ajustat al model que serà tramés per la Direcció General de Centres Docents, sobre els punts següents:
  
- Comprovació de les dades aportades per la institució sol·licitant en la instància amb la realitat de l'escola de música, fonamentalment en les matèries següents:
  
· Oferta educativa de l'escola de música pel que fa al nombre d'especialitats instrumentals impartides.
  
· Titulació del personal docent contractat i especialitats instrumentals impartides per aquest.
  
· Àmbit territorial d'atenció per part de l'escola de musica atenent la possible comarcalització del servei.
  
· Compliment dels requisits de la convocatòria per part de l'entitat sol·licitant.
  
En el termini d'un mes, comptador des de l'endemà de l'últim dia hàbil per a la presentació d'instàncies, les direccions territorials trametran a la Direcció General de Centres Docents els expedients complets i degudament emplenats, amb l'informe de la Inspecció Educativa, a fi que se'n faça la tramitació corresponent.
  
Sisena. Proposta de resolució
  
1. L'examen i valoració dels expedients presentats i dels informes emesos per la Inspecció, i també la consegüent proposta de concessió i denegació de les ajudes, correspondrà a una comissió composta per:
  
Presidenta:
  
- La directora general de Centres Docents.
  
Vocals:
  
- Un inspector o inspectora d'Educació, designat/ada per la Secretaria General.
  
- Un o una representant del Servei d'Ordenació Acadèmica de la Direcció General d'Ordenació i Innovació Educativa i Política Lingüística.
  
- Un o una representant de la Federació Valenciana de Municipis i Províncies.
  
- Dos representants de la Federació de Societats Musicals de la Comunitat Valenciana.
  
- El cap de la Secció de Planificació d'Educació Permanent d'Adults i Ensenyaments de Règim Especial de la Direcció General de Centres Docents.
  
- Els o les caps de secció de Centres de les direccions territorials de Cultura i Educació de les respectives províncies.
  
- El cap de la Secció de Règim de Subvencions de la Direcció General de Centres Docents. Aquest farà, a més, les funcions de secretari de la comissió.
  
En cas de vacant, absència, malaltia o qualsevol altra causa legal, el règim de suplències serà el següent:
  
- La presidenta de la comissió serà substituïda per la cap de la Unitat de Coordinació de Centres i Programes Educatius de la Direcció General de Centres Docents.
  
- El secretari de la comissió serà substituït per un altre funcionari o funcionària de la Direcció General de Centres Docents.
  
2. En allò no previst en l'anterior punt, la comissió ajustarà el seu funcionament a allò establit en l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
  
3. La comissió efectuarà la valoració dels expedients presentats i l'assignació de l'import de les ajudes previstes en aquesta ordre, tenint en compte les bases de la convocatòria i els criteris següents:
  
3.1. S'assignarà inicialment a tots els expedients admesos una quantitat fixa de 150.000 pessetes.
  
3.2. La dotació pressupostària restant es distribuirà de la forma següent i atenent als criteris establerts a continuació:
  
A. El 90% de la dotació pressupostària resultant, d'acord amb el nombre d'hores de contractació de personal docent de l'escola de música. A l'efecte de determinar la puntuació per aquest apartat, s'aplicaran els coeficients de ponderació per hora següents:
  
- Les primeres 25 hores 1,5
  
- Les següents fins 50 hores 1,2
  
- Les següents fins 100 hores 0,9
  
- Les següents fins 200 hores 0,7
  
- Les següents a partir de 200 hores 0,5
  
Per a determinar les hores reals de contractació, es tindrà en compte l'inici i finalització de la contractació i la seua adequació al període lectiu del curs 1997-1998 (octubre de 1997 a juny de 1998).
  
B. El 10% restant, d'acord amb els criteris i procediments següents:
  
a) Nombre d'especialitats instrumentals corresponents als graus elemental i mitjà impartides per l'escola de música (fins a 1,5 punts). Aquesta puntuació es distribuirà mitjançant l'aplicació de la fórmula següent:
  
P1= (Nombre especialitats impartides / Total especialitats graus elemental i mitjà) \* 1,5
  
b) Nombre d'especialitats instrumentals impartides en l'escola de música per personal docent contractat amb la titulació acadèmica i especialitat adient corresponent en relació amb el total d'especialitats impartides per l'escola (fins a 5 punts). Aquesta puntuació es distribuirà mitjançant l'aplicació de la fórmula següent:
  
P2= (Nombre especialitats amb requisits /total especialitats impartides) \* 5
  
c) Presència en el conjunt instrumental de les especialitats de corda i piano i inclusió en l'oferta pedagògica de la dolçaina (fins a 1,5 punts). En aquest apartat s'assignarà 0,25 punts per cada especialitat impartida de les següents: piano, contrabaix, viola/viola de gamba, violí, violoncel o dolçaina.
  
d) Valoració de la comarcalització, si escau, de l'escola de música (fins a 2 punts). Aquesta puntuació es distribuirà de la manera següent:
  
- 1 punt, si es tracta d'una escola comarcal, entenent com a tal aquella en què el personal docent es desplaça a les diverses localitats adscrites a l'escola comarcal per a impartir els ensenyaments de música als alumnes d'eixes poblacions.
  
- 0,1 punts per cada localitat adscrita a l'escola comarcal de música, amb un màxim de 1 punt.
  
Cap entitat beneficiària no podrà rebre per aquesta convocatòria, en concepte d'ajuda econòmica per a l'escola de música per a 1998, una quantitat superior a la menor de les següents:
  
a) L'ajuda sol·licitada per l'entitat.
  
b) La diferència entre el total d'ingressos que haja previst liquidar l'entitat i el total de despeses que haja previst efectuar per al manteniment de l'escola de música durant tot l'exercici.
  
c) L'import de les despeses previstes per l'entitat per a la contractació de personal docent de l'escola de música per a l'exercici 1998, incrementat en un 10%.
  
Quan la subvenció resulte superior a la menor de les tres quantitats esmentades en l'apartat anterior, s'assignarà directament aquesta última al sol·licitant en qui concórrega la circumstància descrita. L'excés d'assignació es distribuirà aplicant el criteri de valoració assenyalat en l'apartat 3.2.A, entre els sol·licitants que encara no hagen arribat a aquells límits, i així successivament, fins que no reste cap quantitat per repartir.
  
Setena. Resolució
  
1. Realitzada la proposta de la comissió sobre l'adjudicació de quantitats i la denegació de subvenció a les institucions que no complisquen els requisits establits en l'ordre de convocatòria, la Direcció General de Centres Docents resoldrà, per delegació del conseller de Cultura, Educació i Ciència, aquesta convocatòria.
  
En tot cas, la denegació de la subvenció haurà de ser motivada i les raons caldrà fer-les constar en la resolució d'adjudicació.
  
2. La resolució a què fa referència aquesta base caldrà que siga dictada en el termini màxim de sis mesos, comptadors des del dia de l'entrada en vigor de aquesta ordre. En el supòsit que transcorregut aquest termini no s'haja dictat cap resolució, les sol·licituds presentades es consideraran desestimades.
  
Aquesta resolució serà publicada en el Diari Oficial de la Generalitat Valenciana i s'hi especificaran, entre d'altres aspectes, el termini de què disposarà la Direcció General de Centres Docents per a efectuar les propostes de pagament, el qual no haurà d'excedir els sis mesos des de la publicació de la resolució.
  
Vuitena. Règim de pagament de la subvenció
  
Les subvencions a què fa referència aquesta ordre se satisfaran de la manera següent atenent la titularitat de l'escola de música:
  
A) Corporacions locals.
  
En virtut d'allò establit en l'article 47 bis del Text Refós de la Llei d'Hisenda Pública de la Generalitat Valenciana abans esmentat, les ajudes econòmiques d'aquesta convocatòria se satisfaran a les corporacions locals beneficiàries, d'acord amb el règim següent:
  
- Un 40% de la subvenció concedida, immediatament una vegada resolta la convocatòria.
  
- El 60% restant, quan el beneficiari justifique la totalitat de la subvenció en els termes establits en la base següent.
  
B) Entitats sense intenció de guany.
  
Les ajudes econòmiques d'aquesta convocatòria se satisfaran a les entitats sense intenció de guany beneficiàries quan aquestes justifiquen la totalitat de la subvenció en els termes establits en la base següent.
  
No obstant això, d'acord amb el que disposa l'apartat 2 de l'article 47 bis del Text Refós de la Llei d'Hisenda Pública de la Generalitat Valenciana abans esmentada, les entitats sense intenció de guany beneficiàries podran sol·licitar opcionalment la concessió d'una bestreta equivalent al 40% del total de la subvenció concedida, després d'haver complit el següent:
  
a) Presentar, davant la Tresoreria de la Direcció Territorial de la Conselleria d'Economia, Hisenda i Administració Pública de la província respectiva, aval bancari o pòlissa d'assegurança de caució a càrrec de qualsevol entitat oficialment reconeguda, per import del 40% del total de la subvenció, a l'efecte de prestar la corresponent fiança que garantitze l'esmentada bestreta. L'aval o la pòlissa d'assegurança especificarà, com a únic beneficiari, la Direcció General de Centres Docents de la Conselleria de Cultura, Educació i Ciència de la Generalitat Valenciana.
  
b) Presentar posteriorment, davant la Direcció General de Centres Docents, fotocòpia compulsada de l'aval bancari o pòlissa d'assegurança, juntament amb còpia acreditativa de la carta de constitució de la fiança expedida per la corresponent Direcció Territorial de la Conselleria d'Economia, Hisenda i Administració Pública. La presentació d'aquesta documentació, juntament amb la sol·licitud per acollir-se a aquesta bestreta, haurà de realitzar-se en el termini de 20 dies naturals, comptadors des de la publicació de la resolució en el Diari Oficial de la Generalitat Valenciana.
  
L'anul·lació i devolució de l'aval al beneficiari només serà possible si aquest justifica l'ajuda concedida en els termes i en el termini establit en el punt 1.B) de la base següent.
  
Novena. Justificació de la subvenció
  
1. Per a la percepció de la subvenció, els beneficiaris hauran de justificar, davant de la Direcció General de Centres Docents, les despeses i la destinació d'aquestes en la forma establida a continuació:
  
A) Corporacions locals.
  
La justificació de la subvenció concedida es realitzarà mitjançant la presentació d'un certificat de la secretaria o intervenció de la corporació local en què conste una relació detallada i comprensiva de la totalitat dels ingressos, despeses i obligacions generats pel funcionament de l'escola de música imputables a l'exercici 1998, així com el fet del dipòsit i custòdia dels justificants originals en la intervenció i tresoreria de la corporació, a disposició de les comprovacions i requeriments que calguen per part dels òrgans gestors de la Conselleria de Cultura, Educació i Ciència.
  
En aquesta certificació, es considerarà com a quantitat justificada l'import de les despeses efectivament realitzades per l'entitat titular de l'escola de música fins el moment de l'expedició de la certificació, pels següents conceptes:
  
- El 90% com a mínim de la subvenció concedida haurà de ser justificat amb despeses de contractació de personal docent i càrregues socials.
  
- Si escau, el 10% com a màxim de la subvenció concedida podrà justificar-se amb despeses de personal no docent i/o altres despeses corrents.
  
En tot cas, a més, caldrà que la diferència entre les despeses totals i els ingressos totals, tret de la subvenció de la Conselleria de Cultura, Educació i Ciència, corresponents a l'exercici complet per tots els conceptes, siga igual o superior a la subvenció concedida.
  
B) Entitats sense intenció de guany.
  
La justificació de la subvenció concedida es realitzarà mitjançant l'aportació de la documentació següent:
  
- Certificació del titular de l'entitat en què conste una relació detallada i comprensiva de la totalitat dels ingressos, despeses i obligacions generats pel manteniment de l'escola de música imputables a l'exercici 1998.
  
- Documentació de caràcter econòmic que justifique les despeses efectuades per l'escola de música en l'exercici 1998, segons l'especificació següent:
  
- El 90% com a mínim de la subvenció concedida haurà de ser justificat amb despeses de contractació de personal docent i càrregues socials.
  
- Si escau, el 10% com a màxim de la subvenció concedida podrà justificar-se amb despeses de personal no docent i/o altres despeses corrents.
  
Tots els documents que s'hi aporten hauran de ser originals o fotocòpies compulsades.
  
2. La justificació de la subvenció en els termes descrits en l'apartat 1 haurà de ser presentada abans del 31 d'octubre de 1998.
  
Deu. Revocació o disminució de la subvenció
  
1. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per part d'altres administracions o ens públics o privats, podran donar lloc a la modificació de la resolució de concessió.
  
L'import de les subvencions mai no podrà ser d'una quantia que, aïlladament o conjunta amb subvencions o ajudes d'altres administracions públiques o amb d'altres ingressos provinents d'ens públics o privats, supere el cost de l'activitat que desenvoluparà el beneficiari.
  
2. Escaurà el reintegrament de les quantitats percebudes i l'exigència de l'interés de mora des del moment del pagament de la subvenció en els següents casos.
  
2.1. Incompliment de l'obligació de justificació.
  
2.2. Obtenció de la subvenció sense complir les condicions requerides.
  
2.3. Incompliment de la finalitat per a la qual fou concedida la subvenció.
  
2.4. Incompliment de les condicions imposades als beneficiaris amb motiu de la concessió de la subvenció.
  
3. S'haurà de reintegrar la quantitat indegudament transferida o reduir totalment o parcial la subvenció aprovada, en qualsevol dels casos següents:
  
3.1. Quan la certificació de la secretaria o intervenció de la corporació local o la documentació de caràcter econòmic aportada pel titular de l'entitat reflectisca despeses de contractació de personal docent i, si escau, despeses de personal no docent i/o altres depeses corrents per un import inferior al que resulta de l'aplicació dels percentatges de la subvenció aprovada assenyalats en la base novena.
  
3.2. Quan les certificacions expedides per la secretaria o intervenció de la corporació o pel titular de l'entitat reflectisquen que la diferència entre les despeses totals i els ingressos totals per tots els conceptes és inferior a la subvenció concedida, encara que part de les dades econòmiques consignades tinguen caràcter de previsió.
  
3.3. Quan l'entitat beneficiària no haja mantingut en funcionament l'escola de música durant els períodes lectius de l'any 1998. En aquest cas es reduirà la subvenció concedida proporcionalment als mesos lectius que aquesta no ha estat efectivament funcionant.
  
3.4. Quan els documents aportats no complisquen els requisits exigits en aquesta ordre, així com aquells altres a què obligue la normativa aplicable.
  
4. Igualment, en el supòsit esatblit en el paràgraf segon del punt 1 d'aquesta base, caldrà reintegrar la quantitat que resulte sobrant respecte al cost de l'activitat desplegada.
  
5. Així mateix, seran causes que comportaran la pèrdua del dret del beneficiari a rebre la subvenció les següents:
  
- La no-presentació de la documentació assenyalada en la base novena d'aquesta ordre, en el termini establit.
  
- En cas d'entitats sense intenció de guany, l'incompliment de l'article 47.7 del Text Refós de la Llei d'Hisenda Pública de la Generalitat Valenciana.
  
Onze. Altres possibles subvencions